Nina Cassian

Nina Cassian (nume la naștere Renée Annie Cassian, ) a fost o poetă, eseistă și traducătoare și compozitoare română, de origine evreiască.

Biografie 

S-a născut într-o familie de origine evreiască (tatăl, I. Cassian-Mătăsaru, era un traducător cunoscut); avea apoi să se mute pe rând cu familia la Brașov, unde Nina Cassian intră la Liceul Principesa Ileana, și la București, unde urmează cursurile Institutului Pompilian. Frecventează cercuri intelectuale de stânga și intră la vârsta de 16 ani în organizația Tineretului Comunist, aflată atunci în ilegalitate, visând „să mântui lumea de toate antagonismele fundamentale dintre sexe, rase, popoare, clase etc.” În paralel, primele ei încercări literare sunt generos încurajate de Tudor Arghezi și Ion Barbu, ultimul fiind chiar îndrăgostit de tânăra poetă.

În perioada 1947-1948 a fost redactor la revista Rampa. Din 1949 a fost redactor la revista Urzica și profesoară la Școala de Literatură și Critică Literară „Mihai Eminescu”.

Opera 
În februarie 1944, Renée Annie a debutat, în ziarul „Ecoul”, sub pseudonimul Maria Veniamin, cu traduceri din Georges Rodenbach și din Christian Morgenstern.

Debutează editorial în 1947, cu volumul de versuri suprarealiste "La scara 1/1". În urma unui atac ideologic lansat în ziarul Scânteia la adresa ei, începe să scrie treptat și poezie proletcultistă. "După un ocol de aproximativ opt ani", cum singură avea să mărturisească, plin de avânturi naive și compromisuri, începând din 1956 se întoarce la poezia autentică. Începe să scrie în paralel și literatură pentru copii, atrasă de posibilitățile estetice ale evadării în fantezie și candoare, precum și două volume de "proză subiectivă", la persoana întâi. Realizează traduceri din Shakespeare, Bertolt Brecht, Christian Morgenstern, Iannis Ritsos și Paul Celan. Publică peste 50 de cărți de poezie, eseuri și proză, și inventează o nouă limbă poetică, limba spargă. I se decernează în 1969 Premiul Uniunii Scriitorilor din România.

Exilul 

În 1985 Nina Cassian călătorește în Statele Unite ca profesor invitat, cu o bursă Soros, pentru a susține un curs la New York University. După o lună află de arestarea și uciderea în închisoare a lui Gheorghe Ursu, unul din prietenii apropiați, în al cărui jurnal confiscat de Securitate era menționată "cu părerile mele politice, evident anticeaușiste". Nina Cassian  ia hotărârea de a nu reveni în țară. Imediat, apartamentul său din România este confiscat, iar cărțile îi sunt interzise și retrase din biblioteci, până la căderea regimului Ceaușescu.

În Anglia, îi apare volumul de versuri Call Yourself Alive și, în Statele Unite, Life Sentence, traduceri ale volumelor din țară, precum și volumele inedite Take My Word for It!, Blue Apple și Lady of Miracles, care se bucură de succes. Susține recitaluri de poezie și publică în reviste americane.

În ultimii 30 de ani ai vieții, poeta Nina Cassian a trăit la New York, iar "proiectul major al vârstei și vieții" sale a fost scrierea memoriilor, oglindă a "anilor furați și dăruiți", proiect ale cărui prime două volume, Memoria ca zestre, s-au bucurat de un ecou important în țară și de numeroase cronici.  În anul 1994 i se decernează "Leul literar" de către New York Library. În 2005 lansează la Institutul Cultural Român din New York al treilea volum memorialistic, Memoria ca zestre. Cartea a III-a. Editura americană Norton îi propune editarea poemelor sale scrise în limba engleză în cadrul seriei Selected Works, o performanță pentru o poetă sosită din Estul Europei.

Poemele sale au apărut în revistele americane The New Yorker, Atlantic Monthly, New England Review și American Poetry Review.

La dorința Ninei Cassian, urna cu cenușa sa a fost depusă la crematoriul Cenușa din București, unde se află și rămășițele părinților săi și ale fostul său soț Al. I. Ștefănescu.

Opere

Volume în limba română 
 La scara 1/1, versuri, București, 1947;
 Sufletul nostru, versuri, București, 1949;
 An viu - nouă sute și șaptesprezece, versuri, București, 1949;
 Nică fără frică, basm în versuri, București, 1950;
 Ce-a văzut Oana, versuri pentru copii. București, 1952;
 Horea nu mai este singur, versuri, București, 1952;
 Tinerețe, versuri, București, 1953;
 Florile patriei, versuri pentru copii, București. 1954;
 Versuri alese, București, 1955;
 Vârstele anului, versuri, București, 1957;
 Dialogul vântului cu marea: motive bulgare, versuri, București, 1957;
 Prințul Miorlau, versuri pentru copii, București, 1957:
 Botgros, cățel fricos, versuri pentru copii. București, 1957;
 Chipuri hazlii pentru copii. versuri, București, 1958;
 Aventurile lui Trompișor, versuri pentru copii, București, 1959;
 Inverno (Iarna), versuri, traducere în italiană de Antonio Uccello, Roma, 1960;
 Spectacol în aer liber. O monografie a dragostei, versuri, București, 1961;
 Sărbătorile zilnice, versuri, București, 1961;
 Încurcă-lume, versuri pentru copii, București. 1961;
 Poezii, pref. de Ov. S. Crohmălniceanu. București, 1962;
 Curcubeu, versuri pentru copii. București, 1962;
 Să ne facem daruri, versuri. București, 1963;
 Îl cunoașteți pe Tică?, versuri pentru copii, București, 1964;
 Disciplina harfei. versuri, București, 1965;
 Sângele, versuri. București, 1966;
 Destinele paralele, versuri. București, 1967;
 Uită-l este... uită-l nu e, piesă pentru copii, București, 1967;
 Ambitus, versuri. București, 1969;
 Povestea a doi pui de tigru numiți Ninigra și Aligru, poveste în versuri, București. 1969 (ed. II,* Povestea a doi pui de tigru numiti Ninigra si Aligru – si alte poezii   , București, Ed. Cartile Tango, 2010);
 Întâmplări cu haz, versuri pentru copii. București, 1969;
 Cronofagie. 1944-1969, versuri, București, 1970;
 Recviem, versuri, București, 1971
 Marea conjugare, versuri, Cluj, 1971;
 Atât de grozavă și adio. Confidențe fictive, București, 1971 I (ed. II, Confidențe fictive. Atât de grozavă și adio alte proze, București, 1976),(ed. III,* Confidente fictive. Atat de grozava si adio si alte proze   , București, Ed. Cartile Tango, 2008);
 Loto-Poeme. București, 1972;
 Spectacol în aer liber. O altă monografie a dragostei, versuri, București, 1974, (ed. II,* Spectacol in aer liber. O alta monografie a dragostei    , București, Ed. Cartile Tango, 2008) ;
 Între noi copiii, București, 1974;
 O sută de poeme, selecția autoarei, în colab. cu Șerban Foarță, București, 1974;
 Suave, versuri, București, 1977;
 De îndurare, versuri, București, 1981;
 Numărătoarea inversă, versuri, București, 1983;
 Jocuri de vacanță, versuri și proză, București, 1983;
 Roșcată-ca-Arama și cei șapte șoricari, versuri pentru copii, București, 1985;
 Desfacerea lumii: 1984-1996, versuri, București, 1997;
 Cearta cu haosul, versuri și proză (1945-1991), București, 1993;
 Memoria ca zestre. Cartea I: 1948-1953, 1975-1979, 1987-2003; Cartea II: 1954-1985, 2003-2004, București, 2003-2004 (ed. II,* NINA CASSIAN - MEMORIA CA ZESTRE (3 vol.), București, Ed. Cartile Tango, 2010);.
 Avangarda nu moare și nu se predă: poeme și desene (1947-2007); postfață de Șerban Foarță (sub formă de dactilogramă adnotată manual); Editura Vinea, București, 2007; versiunea in limba engleza: 'The Avant Garde Doesn't Die and Never Surrenders'; New Meridian Arts. 2016; 
 Dialogul vântului cu marea - Nina Cassian in conversație cu Carmen Firan; Cartile Tango, 2014; versiunea în limba engleză: 'Interviews and Encounters: Nina Cassian, Carmen Firan'; Sheep Meadow Press,U.S., United States, 2015.

Volume în alte limbi 

 Mit látott Anna? (Ce-a văzut Ana?), traducere în limba maghiară de Szász János, Ifjúsági Könyvkiadó, Bukarest, 1952.
 Deli Nika (Nică fără frică, traducere în limba maghiară de Szemlér Ferenc, Ifjúsági Könyvkiadó, Bukarest, 1954.
 Nyávogó herceg (Prințul Miorlan, traducere în limba maghiară de Majtényi Erik, Ifjúsági Könyvkiadó, Bukarest, 1958.
 Tarka album (Curcubeul, traducere în limba maghiară de Veress Zoltán și Jancsik Pál, Ifjúsági Könyvkiadó, Bukarest, 1963.

 Lady of Miracles, trad. de Laura Schiff, Berkley, 1988;
 Call Yourself Alive?, versuri, trad. în lb. engleză de Brenda Walker și Andreea Deletant, Londra, 1988 (ed. II, 1989);
 Life Sentence. Selected Poems, Edited and with an Introduction by William Jay Smifh, New York and London, 1990 (Translators: Richard Wilbur, Stanley Kunitz, Carolyn Kiser, Nina Cassian, Andreea Deletant, Petre Solomon, Cristian Andrei etc);
 Cheerleader for a Funeral. Translated by Brenda Walker with the author, London & Boston, 1992;
 Virages/Viraje, versuri, trad. în lb. franceză de autoare, în colab. cu E. Guillevie și Lily Denis, București, 1978;
 Blue Apple (Mărul albastru), trad. în lb. engleză de Eva Feiler, New York, 1981;
 Lady of Miracles, versuri, trad. de Laura Schiff, București, 1982;
 El sangre (Sângele), trad. în lb. spaniolă de Micaela Rădulescu, București, 1983;
 Metamorphoses: The journal of the five college seminar on literary translation - December 1995; Contributors: E.M. Beekman, Ilan Stavans, Veverly Matherne, Georges Braque, Boris Serebrenikov, Paul Celan, Nelli Sachs, Paul Eluard, Nina Cassian, Richard Wilbur, et al.; Amherst College, 1995;
 Take My Word for It, versuri, New York, 1998;
 Something Old, Something New, poeme, cu desene ale autoarei, Tuscaloosa, Alabama, 2002;
 INTOLERANT LANDSCAPE; Printed on the occasion of "Exploring Form and Narrative," June 5-8, 2002. A poetic work; Aralia Press, West Chester, PA, 2002;
 Continuum, Norton, New York, 2009;
 Sunt multe feluri de a dispărea = C'è modo e modo di sparire. Poesie 1945-2007, în limba italiană, Milano, Adelphi, 2013. Antologie îngrijită de Ottavio Fatica. Traduceri din română de Anita Natascia Bernacchia; traduceri din engleză de Ottavio Fatica.

Traduceri  
 Din poezia coreeană - [Te Ghi Cen, Lim Hva, Li Den Gu...] ; [în românește de :en:Andrei Tudor, Nina Cassian, Petre Solomon...], București, 1951;
 Serghei Mihalcov, La muzeul V.I.Lenin, București, 1951;
 Vl. Maiakovski, Ce să fiu, București, 1951;
 M. Isakovski, Poezii alese, București, 1951;
 Vl. Maiakovski, Calul năzdrăvan, București, 1952;
 idem, Iată o cărticică în dar, despre moarte, despre far, București, 1953;
 idem, Pe fiecare filă, un elefant, o cămilă, București, 1953;
 A. Barto, Sărbătoarea ta, București, 1953;
 Vl. Maiakovski, Copiilor, București, 1953;
 K. Ciukovski, Povești, București, 1956 (ed. II, 1959; ed. III, 1963);
 Moliere, Mizantropul, București, 1956 (ed. II, 1966);
 idem, Femeile savante, București, 1958 (ed. II, 1974);
 Mărgarita Aligher, Zoia, București, 1958;
 Iannis Ritsos, Arhitectura copacilor, București, 1959;
 K. Ciukovski, Puișorul, București, 1959;
 D. Rendis, Legenda lacului, București, 1963;
 Iannis Ritsos, A patra dimensiune, București, 1964;
 D. Rendis, Poezii, București, 1966;
 B. Brecht, Versuri, București, 1966;
 Lirice, Grigol Abaside, Bella Ahmadulina, Anna Ahmatova . . . ; trad. de Maria Banus, Nina Cassian, Mihai Beniuc, 1967
 Christian Morgenstern, Cântece de spânzurătoare, București, 1970;
 Paul Celan, Versuri, în colab. cu Petre Solomon, București, 1973;
 H. Kahlau, Fluxul lucrurilor, București, 1974;
 Moliere, Femeile savante, București, 1974;
 E. Guillevie, Poeme, București, 1977;
 Hans Peter Türk, Siebenbürgisch-sächsische Volkslieder: aus dem Sammlung von Gottlieb Brandsch - Cîntece populare sasesti din culegerea lui Gottlieb Brandsch, 1980;
 I. Manger, Balada evreului care a ajuns de la cenușiu la albastru, trad. în colab. cu I. Bercovici, București, 1983.
 Romanian Poems by Paul Celan and Essays: Celan, Paul; Sheep Meadow Pr, 2015.

Compoziții muzicale 
 Patru cântece, de Mansi Barberis, Diamandi Gheciu, Radu Dragan si Nina Cassian, 1952
 Grivița roșie, 1952, poem simfonic;
 Toccata: piano solo, 1955;
 Cîntece pentru republica: suita pentru soprana solo, cor mixt si orchestra simfonica, Bucuresti,Editura de Stat pentru Literatura si Arta, 1956;
 Musica nuova, variațiuni pentru cvintet instrumental
 Două cântece pentru poemele lui Eminescu, 1957;
 Lenin e cu noi, muzica de Leon Klepper ; versuri de Nina Cassian, 1963;
 Pe o plaja japoneza: secvente pentru orchestra, cor de femei si banda magnetica : partitura, de Mircea Istrate ; versurile de Nina Cassian, 1969;
 Fünf Lieder für eine Mittelstimme Op. 1, de Mihail Jora ; versiunea româneasca: Nina Cassian, Editura Muzicala a Uniunii Compozitorilor, 1973;
 Povestea unui ciobanas: cîntece si coruri pentru copiil versurile si muzica: D. D. Stancu; textier: Nina Cassian, 1973; 
 Oda orasului meu: cantata pentru cor si orchestra : partitura, de Theodor Grigoriu ; versurile de Nina Cassian, 1975;
 Suita simfonică:Pisica de una singură (Orchestra de cameră), 1975;
 Lieduri pentru voce si pian, de Paul Richter ; versiunea româneasca: Nina Cassian, 1977
 Muzica întâmplătoare pentru Călătoriile lui Gulliver (Orchestra de cameră), 1978;
 Șapte Capricii, 1978;
 Muzica pentru o piesă originală de teatru pentru copii: Nică fără frică (Orchestra de cameră), 1979
 Fascinații tonale (Orchestra de coarde), 1980;
 Vivarium: Dixtuor, 1981
 Peisaj coral românesc, piesă corală pe versuri de Nina Cassian, 1981;
 Două cântece de dragoste (A capella), 1983;
 Variații Perpetue (Quinet - VI, Via, Victor, Clar, Pn), 1984;
 Clarinetul magic (clarinet și pian), 1985;
 2×5 Degete (pian), 1986;
 Muzică corală și vocală, pe versuri proprii

Note

Legături externe 
 Nina Cassian: Suntem atat de imperfecti, de limitati, de salbatici...
 Nina Cassian: Nu ma plang. Am iubit si am fost iubita 
 Nina Cassian Romanian Fanpage
 Interviu  cu Nina Cassian
 interviu cu Nina Cassian realizat de Daniel Cristea-Enache
 memoria - interviu cu Nina Cassian
 http://www.blouseroumaine.com/freeexcerpt_p5.html 
 http://english.agonia.net/index.php/author/0002146/index.html
 http://www.didactic.ro/files/1/nina_casian.doc
 Memoria ca loc de refugiu, 10-03-2004, Evenimentul
 Femeia fatală a literaturii române, 2 mai 2008, Doinel Tronaru, Evenimentul zilei
 Fabuloasele aventuri ale poetei Nina Cassian, „cea mai atrăgătoare femeie urâtă din literatura română“, 23 noiembrie 2013, Laurențiu Ungureanu, Adevărul
Studii de literatură română recentă, vol. II: Contribuții la istoria realismului socialist, coordonator Gheorghe Perian, Editura Limes, Cluj-Napoca, 2017, p. 98-104.

Interviuri
 Nina Cassian: Suntem atat de imperfecti, de limitati, de salbatici... , 23 aprilie 2009, Alice Nastase Buciuta, Revista Tango
 NINA CASSIAN: Cuvintele mi-au prins tare bine in viata , 1 iunie 2010, Alice Nastase Buciuta, Revista Tango
 Nina Cassian - Nu ma plang. Am iubit si am fost iubita , 10 septembrie 2010, Mona Marin, Revista Tango

Video
 Interviu cu Nina Cassian
 Un poet rătăcit - Nina Cassian
 Nocturne
 Nina Cassian - Povestea a doi pui de tigru, numiți Ninigra și Aligru
 Nina Cassian, fascinație și controversă
 Nina

Nașteri în 1924
Decese în 2014
Autori români
Eseiști români
Poete române
Poeți proletcultiști
Scriitori evrei români
Poete evreice
Poeți români din secolul al XX-lea
Scriitori români din secolul al XX-lea
Traducători români
Poeți români din secolul al XXI-lea
Scriitori români din secolul al XXI-lea
Români cunoscuți sub pseudonimele folosite
Scriitori români de literatură pentru copii
Gălățeni
Scriitori români din exil
Scriitori cunoscuți sub pseudonimele folosite
Români expatriați în Statele Unite ale Americii
Profesori români
Memorialiști români
Cetățeni naturalizați ai Statelor Unite ale Americii
Români incinerați
Membri ai Partidului Comunist Român